Hæstiréttur hefur staðfest dóm Landsréttar þess efnis að Barnaverndarstofa hafi mismunað Freyju Haraldsdóttur vegan fötlunar hennar . Barnaverndarstofa hafnaði árið 2015 umsókn Freyju um leyfi til til þess að taka barn í fóstur . Málið sem um ræðir snýr að því að Freyja taldi sig ekki hafa notið sömu málmeðferðar og aðrir við umsókn sína , sökum fötlunar . Henni var meðal annars neitað um að sækja námskeið sem verðandi fósturforeldrum er skylt að sækja . Freyja stefndi Barnaverndarstofu af þessum sökum en Héraðsdómur Reykjavíkur sýknaði Barnaverndarstofu í júní á síðasta ári . Freyja vildi ekki una þeim málalokum og skaut málinu til Landsréttar sem sneri dómi héraðsdóms við og dæmdi Freyju í vil í mars á þessu ári . Í dómi Landsréttar kemur meðal annars fram að sé gengið út frá því að fatlaður einstaklingur sé almennt ekki við góða heilsu , án þess að nánara mat fari fram á heilsufari hans , aðstöðu hans til að ala upp barn og þeirri aðstoð sem hann nýtur , sé verið að mismuna hinum fatlaða einstaklingi í samanburði við ófatlaðan einstakling . Sem fyrr segir staðfesti Hæstiréttur niðurstöðu Landsréttar nú í morgun . Niðurstaða Hæstaréttar snýr eingöngu að rétti Freyju til að fara í gegnum venjubundið matsferli til að meta hæfi hennar sem hugsanlegs fósturforeldris , en snýr ekki að umsókn Freyju um að gerast fósturforeldri .